《晴竹》
明代·徐庸

白露团团楚天碧，凤凰叫起扶桑日。
晴阳有影生竹枝，枝上鹧鸪啼不得。
江云初定江风静，江水无波若明镜。
照见灵妃一片心，隔岸清歌有谁听。
翠华不来春杳杳，泪痕积血愁中老。
锦瑟空弹五十弦，九疑数点烟中小。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。